
DR.30.10.2017                                                        63                   

 
 Tuan Yang di-Pertua: Ya sila, 30 minit Yang Berhormat. 

 

4.20 ptg. 

  Tuan Liew Chin Tong [Kluang]: Terima kasih Tuan Yang di-Pertua. Saya suka 
hati kerana Tuan Yang di-Pertua duduk di sini dan saya hendak bincangkan, buka dengan 
isu Parlimen. Pada hari Jumaat yang lalu, Yang Amat Berhormat Perdana Menteri 
membentang bajet di Parlimen, Dewan Parlimen ini. Biasanya dalam convention 
Westminster, setiap Ahli di dalam Dewan ini adalah sama rata, walaupun Yang Amat 
Berhormat Perdana Menteri adalah ketua Dewan. So, saya hendak minta kalau boleh Tuan 
Yang di-Pertua buat ruling, adakah teleprompter sebenarnya satu benda yang sesuai untuk 
Dewan? Oleh kerana ini tidak- ucapan Westminster haruslah dituju kepada Tuan Yang di-
Pertua dan kepada Ahli-ahli yang lain dan bukan kepada televisyen. Televisyen itu 
sampingan. 

 Kedua ialah, saya rasa adalah penting Tuan Yang di-Pertua juga, memberi ruling 
tentang logo yang dipamer di dalam TV dan saya rasa ruling itu penting untuk kita semua. 
Ketiga, sesiapa di sini harus diberikan hak untuk guna powerpoint? Oleh kerana salah 
seorang Ahli telah guna powerpoint dalam Dewan ini.  

 Saya hendak masuk kepada perkara kedua iaitu bajet. Yang Amat Berhormat 
Perdana dan Menteri Kewangan, Yang Amat Berhormat Pekan, telah mengelar Bajet 2018 
sebagai ibu segala bajet. Sebenarnya tujuan paling penting Bajet 2018 adalah untuk 
memberikan kuasa kepada Yang Berhormat Pekan untuk mengukuhkan kedudukan beliau. 
Bajet 2018 adalah ibu segala bajet dari segi perbelanjaan kerana ia mencecah RM280 bilion, 
berbanding dengan RM260 bilion pada tahun 2016 dan 2017, iaitu kenaikan RM20 bilion. 
Berbanding dengan perbelanjaan pada tahun 2010, bajet pertama selepas Yang Berhormat 
Pekan menjadi Perdana Menteri. Bajet itu hanya RM190 bilion, kalau kita buat bandingan 
ialah kenaikan 67 peratus dalam lapan tahun. Walaupun jumlah Bajet 2018 bertambah RM20 
bilion tetapi jumlah peruntukan pembangunan- Yang Berhormat Kota Tinggi boleh beri 
perhatian tentang ini. Akan tetapi jumlah peruntukan pembangunan tidak bertambah 
berbanding tahun 2017, kekal pada RM46 bilion.  

 Dari segi peratusan, hanya 16 peratus dan paling rendah dalam sejarah kita. 
Peruntukan pembangunan pada tahun 2010 adalah 27 peratus. Untuk makluman Yang 
Berhormat Kota Tinggi, pada tahun 2010 jumlah peruntukan pembangunan ialah RM52 bilion, 
berbanding RM46 bilion sekarang. Saya rasa ini adalah fakta yang penting, yang kita semua 
mesti ambil maklum. Saya minta kawan-kawan di sebelah sana, kalau seperti apa yang 
diucapkan oleh Yang Berhormat Jasin tadi, memang ada common ground.  

Common ground di antara kami dengan pihak sana ialah kita semua rasa 
peruntukan pembangunan tidak boleh begitu kurang, mesti meningkat. Saya harap tekanan 
daripada Backbenchers terhadap Menteri Kewangan, paksakan dia naikkan, naikkan 
peruntukan pembangunan. Oleh kerana peruntukan pembangunan ini baik untuk kita semua, 
kita perlukan jalan di kawasan kita, kita perlukan hospital, kita perlukan sekolah, universiti. Ini 
tidak boleh dipacui ataupun dijalankan oleh swasta. Hal ini mengakibatkan projek-projek 
menaik taraf jalan raya, seperti jalan Batu Pahat yang saya telah minta banyak kali, hospital 
dan sebagainya mungkin berhadapan dengan kesukaran. 

 Akan tetapi dalam konteks ini, ada fakta lain yang penting juga. Walaupun yang 
sedemikian, JPM mengambil sejumlah 26 peratus daripada keseluruhan peruntukan untuk 
perbelanjaan pembangunan, berbanding 8.1 peratus pada 2008. 26 peratus dari RM46 bilion 
ini di peruntukkan untuk JPM. Apa ini diperuntukkan? JPM akan menerima sejumlah RM17 
bilion peruntukan daripada Bajet 2018, di mana perbelanjaan pengurusan dan pembangunan 
masing-masing ialah RM5.2 bilion dan RM12 bilion untuk pembangunan. Jumlah ini adalah 
terlampau besar, lebih-lebih lagi apabila peruntukan untuk kementerian-kementerian lain 
seperti Kementerian Pendidikan, Kementerian Kebajikan dan Kementerian Kesihatan tidak 
diberikan peruntukan yang diperlukan.  

 Kebanyakan peruntukan pembangunan untuk JPM adalah ‘dana gelap’, ini 
perkataan saya lah. Slush fund ini untuk memperkukuhkan kedudukan Yang Amat Berhormat 
Pekan dan slush fund ini, dana gelap ini adalah discretionary iaitu apabila diluluskan oleh 
Parlimen, Yang Amat Berhormat Pekan boleh lulus sesuka hati.  

 Datuk Noor Ehsanuddin bin Mohd. Harun Narrashid [Kota Tinggi]: [Bangun] 



Tuan Yang di-Pertua: Ya sila, 30 minit Yang Berhormat. 4.20 ptg. Tuan Liew Chin Tong [Kluang]: Terima kasih Tuan Yang di-Pertua. Saya suka hati kerana Tuan Yang di-Pertua duduk di sini dan saya hendak bincangkan, buka dengan isu Parlimen. Pada hari Jumaat yang lalu, Yang Amat Berhormat Perdana Menteri membentang bajet di Parlimen, Dewan Parlimen ini. Biasanya dalam convention Westminster, setiap Ahli di dalam Dewan ini adalah sama rata, walaupun Yang Amat Berhormat Perdana Menteri adalah ketua Dewan. So, saya hendak minta kalau boleh Tuan Yang di-Pertua buat ruling, adakah teleprompter sebenarnya satu benda yang sesuai untuk Dewan? Oleh kerana ini tidak- ucapan Westminster haruslah dituju kepada Tuan Yang di- Pertua dan kepada Ahli-ahli yang lain dan bukan kepada televisyen. Televisyen itu sampingan. Kedua ialah, saya rasa adalah penting Tuan Yang di-Pertua juga, memberi ruling tentang logo yang dipamer di dalam TV dan saya rasa ruling itu penting untuk kita semua. Ketiga, sesiapa di sini harus diberikan hak untuk guna powerpoint? Oleh kerana salah seorang Ahli telah guna powerpoint dalam Dewan ini. Saya hendak masuk kepada perkara kedua iaitu bajet. Yang Amat Berhormat Perdana dan Menteri Kewangan, Yang Amat Berhormat Pekan, telah mengelar Bajet 2018 sebagai ibu segala bajet. Sebenarnya tujuan paling penting Bajet 2018 adalah untuk memberikan kuasa kepada Yang Berhormat Pekan untuk mengukuhkan kedudukan beliau. Bajet 2018 adalah ibu segala bajet dari segi perbelanjaan kerana ia mencecah RM280 bilion, berbanding dengan RM260 bilion pada tahun 2016 dan 2017, iaitu kenaikan RM20 bilion. Berbanding dengan perbelanjaan pada tahun 2010, bajet pertama selepas Yang Berhormat Pekan menjadi Perdana Menteri. Bajet itu hanya RM190 bilion, kalau kita buat bandingan ialah kenaikan 67 peratus dalam lapan tahun. Walaupun jumlah Bajet 2018 bertambah RM20 bilion tetapi jumlah peruntukan pembangunan- Yang Berhormat Kota Tinggi boleh beri perhatian tentang ini. Akan tetapi jumlah peruntukan pembangunan tidak bertambah berbanding tahun 2017, kekal pada RM46 bilion. Dari segi peratusan, hanya 16 peratus dan paling rendah dalam sejarah kita. Peruntukan pembangunan pada tahun 2010 adalah 27 peratus. Untuk makluman Yang Berhormat Kota Tinggi, pada tahun 2010 jumlah peruntukan pembangunan ialah RM52 bilion, berbanding RM46 bilion sekarang. Saya rasa ini adalah fakta yang penting, yang kita semua mesti ambil maklum. Saya minta kawan-kawan di sebelah sana, kalau seperti apa yang diucapkan oleh Yang Berhormat Jasin tadi, memang ada common ground. Common ground di antara kami dengan pihak sana ialah kita semua rasa peruntukan pembangunan tidak boleh begitu kurang, mesti meningkat. Saya harap tekanan daripada Backbenchers terhadap Menteri Kewangan, paksakan dia naikkan, naikkan peruntukan pembangunan. Oleh kerana peruntukan pembangunan ini baik untuk kita semua, kita perlukan jalan di kawasan kita, kita perlukan hospital, kita perlukan sekolah, universiti. Ini tidak boleh dipacui ataupun dijalankan oleh swasta. Hal ini mengakibatkan projek-projek menaik taraf jalan raya, seperti jalan Batu Pahat yang saya telah minta banyak kali, hospital dan sebagainya mungkin berhadapan dengan kesukaran. Akan tetapi dalam konteks ini, ada fakta lain yang penting juga. Walaupun yang sedemikian, JPM mengambil sejumlah 26 peratus daripada keseluruhan peruntukan untuk perbelanjaan pembangunan, berbanding 8.1 peratus pada 2008. 26 peratus dari RM46 bilion ini di peruntukkan untuk JPM. Apa ini diperuntukkan? JPM akan menerima sejumlah RM17 bilion peruntukan daripada Bajet 2018, di mana perbelanjaan pengurusan dan pembangunan masing-masing ialah RM5.2 bilion dan RM12 bilion untuk pembangunan. Jumlah ini adalah terlampau besar, lebih-lebih lagi apabila peruntukan untuk kementerian-kementerian lain seperti Kementerian Pendidikan, Kementerian Kebajikan dan Kementerian Kesihatan tidak diberikan peruntukan yang diperlukan. Kebanyakan peruntukan pembangunan untuk JPM adalah 'dana gelap', ini perkataan saya lah. Slush fund ini untuk memperkukuhkan kedudukan Yang Amat Berhormat Pekan dan slush fund ini, dana gelap ini adalah discretionary iaitu apabila diluluskan oleh Parlimen, Yang Amat Berhormat Pekan boleh lulus sesuka hati. Datuk Noor Ehsanuddin bin Mohd. Harun Narrashid [Kota Tinggi]: [Bangun].